cyanic-selkie/wikianc huggingface dataset:
אגם ירוחם
ביצוע
בניית הסכר בוצעה על ידי חברת תה"ל (תכנון המים לישראל), ששכרה קבלן משנה. הסכר החל להיבנות בקיץ 1952, והבניה ארכה מעט יותר משנה.
We Found Love (וידאו קליפ)
פיתוח
הקליפ צולם ב-26–28 בספטמבר בצפון אירלנד. באותה תקופה הזמרת הייתה במהלך סיבוב ההופעות ולכן ההחלטה לצלם את הקליפ בצפון אירלנד נבעה מבכך שבאותו הזמן הזמרת הייתה במדינה במסגרת סיבוב ההופעות. הוא בוים על ידי מלינה מצוקס אשר עבדה עם ריהאנה גם על קליפים אחרים שלה. במהלך הצילומים אנשים רבים נסעו באזור על מנת לראות את הזמרת ובכך יצאו עומסי תנועה. באותו היום הודלפו לאינטרנט גם תמונה מתוך צילומי הקליפ. במהלך הצילומים התעוררה מחלוקת בין הבעלים של השדה החקלאי בו צולם הקליפ לבין ריהאנה כאשר הבעלים של השדה טען כי הלבוש של ריהאנה בצילומים לא היה הולם ובשלב מסוים הוא ביקש להפסיק את הצילומים.
אגם ירוחם
ביצוע
אף שהשלב הניסיוני של פרויקט האגמים לא הוכתר בהצלחה, הסכר שנבנה סמוך לירוחם דווקא התברר כמוצלח באופן יחסי. בחורף 1953/4, מיד לאחר סיום בניית הסכר נאגרה כמות מים גדולה באגם, אך היא חלחלה ונעלמה בתוך זמן קצר. בקיץ 1954 נעשו עבודות איטום ובחורף 1954/55 נאגרה שוב כמות מים משמעותית, והפעם החלחול היה איטי, ואיפשר את אגירת המים לאורך רוב חודשי הקיץ.
We Found Love (וידאו קליפ)
פיתוח
צוות הניהול של הקליפ שמר על התוכן של הקליפ בסוד גם מפניי צוות הצילום. בקשר לתוכן הסרטון, ריהאנה פרסמה הודעה בטוויטר ובה נכתב: "אני באמת לא יכולה להפסיק לחשוב על הקליפ הזה שצילמנו! בקלות אני יכולה להגיד שזה שהקליפ הטוב ביותר שעשיתי עד כה!" ריהאנה פירטה את הרעיון של הקליפ: "מעולם לא עשינו קליפ כזה לפני כן. זה כנראה אחד הקליפים העמוקים שעשיתי אי פעם... הכל קשור לאהבה ושאהבה היא כמו סם, זה בהחלט המסר שאתה מקבל מזה". מי שמגלם את בן זוגה של הזמרת בקליפ הוא הדוגמן והמתאגרף לשעבר דאדלי או'שונסי. לאחר פרסום הקליפ באופן רשמי, גם הבמאית שלו הסבירה על מהותו בריאיון ל-MTV: "אנחנו אוהבים, כמו תמיד, לעשות תמונות פרובוקטיביות... אנחנו בהחלט תמיד מנסים לפרוץ את הגבולות... אני חושבת שבסופו של דבר זה לא ממש קשור לאלימות במשפחה. זה באמת על מערכת יחסים רעילה, והם נמצאים במסע נטול התרופות הזה, אבל אני חושבת שזה גם מעין ניצחון של החולשות שלה, כי בסופו של דבר היא עוזבת אותו בקליפ. הוא (הקליפ) לא מנסה לפאר סוג כזה של מערכת יחסים. החלקים הרעים בזה, זה מה שאתה לא רוצה. בסופו של דבר, עזיבתה מייצגת את הוצאת בן זוגה מהחיים שלה. הסמים וההתמכרויות והרעלים - זה מה שמביא אותה לנפילה ומביא נזק רב. [השיר] משתולל לגמרי ... וזו התחושה, כאילו המוזיקה ממהרת לחלוף ממך ואז התחלתי לחשוב על סמים והתמכרות ואהבה ואיך זו התמכרות ... כולנו חיינו בעליות וירידות ובלהיות בקשר רעיל. זה באמת על המכשולים שבניסיון להוציא את זה, אך עם זאת כמה זה גורם לך להרגיש טוב, ולכן קשה להוציא את זה. שוב, זה חוזר לסיפור שכולנו יכולים להתייחס אליו ... זה לא הסיפור של ריהאנה; זה הסיפור שלה בסרטון והיא משחקת. אבל של כולם [גם כן]. ברור שיש הרבה השוואות לחייה האמיתיים, וזו בכלל לא הכוונה. רק אני מניחה שאנשים הולכים לשם באופן טבעי מכיוון שאמנות מחקה את החיים, וזה סיפור שכולנו מתייחסים אליו וכולנו חווינו. כאילו, זה מבוסס על חיי; זה מבוסס על חייה; זה מבוסס על החיים שלך, כמו כולם."
אגם ירוחם
שימוש במי האגם
מי האגם נועדו מראש לשימוש כמי השקיה לשדות קיבוצי המועצה המקומית רמת הנגב - משאבי שדה ורביבים, ששטחים חקלאיים שברשותם ממוקמים במורד נחל רביבים. מן הסכר הונח צינור מים שהוביל את מי האגם אל שדות הקיבוצים. הזרמת המים החלה בחודש מאי 1955, ונמשכה באופן לא סדיר עד לסוף שנת 1981. המים שימשו בעיקר את קיבוץ משאבי שדה, אך הם לא היוו את עיקר מי ההשקיה של הקיבוץ. אי הסדירות בהשקיה נבעה מכמות המים המשתנה שנאגרה בכל שנה, וכן מתחזוקה לקויה של הצינור.
We Found Love (וידאו קליפ)
פיתוח
בריאיון לפיצ'פורק אמרה מטסוקאס כי היא הופתעה לטובה מיכולות המשחק של ריהאנה. היא סיפרה כי התרשמה מיכולות המשחק של ריהאנה עוד בקליפ של "Man Down" ולכן חשבה כי היא יכולה לגלם את התפקיד בקליפ. לתפקיד של בן זוגה לוהק הדוגמן דאדלי או'שונסי. לאו'שונסי הגיעה מטסוקאס דרך המלצה של חברה. כאשר היא יצרה איתו קשר היא ביקשה ממנו כחלק מהאודישן להכין קלטת ובה הוא מספר כיצד צריך לנהוג גבר באישה. כשנשאלה האם הסצנות בקליפ היו אלתור היא אמרה כי היא נתנה לריהאנה ולאו'שונסי תרחיש מסוים ואז אמרה להם לדון בו ולפי מה שהן דנו בו נוצרו הסצנות לקליפ. אם כי בסצנה בה או'שונסי צייר קעקוע על הלחי של ריהאנה זו הייתה סצנה אותה אילתר בעצמו. עם צאתו של הקליפ הרבה השוו אותו למערכת היחסים של ריהאנה עם כריס בראון אך מטסוקאס הכחישה טענות אלו ואמרה כי לטענתה או'שונסי לא דומה לבראון.
אגם ירוחם
שימוש במי האגם
בשנים הראשונות נעשה ניסיון של גידול דגים כענף חקלאי של הקיבוצים באזור - רביבים, משאבי שדה ושדה בוקר, אך לאחר כשלוש שנים נזנח הרעיון, בין השאר משום שבחודשי הקיץ האגם היה מתרוקן כמעט לחלוטין, והיה צורך להוציא את הדגים טרם הגעתם לגודל הרצוי.
האגם היה תחת אחריותה של חברת תה"ל, ובהמשך עבר לניהולה של חברת 'מקורות'.
We Found Love (וידאו קליפ)
מהלך הקליפ
הקליפ נפתח במונולוג של הדוגמנית אג'ינס דיין על אהבה ושברון לב ובו נאמר: "זה כמו שאתה צורח ואף אחד לא יכול לשמוע. אתה כמעט מתבייש שמישהו יכול להיות כל כך חשוב עבורך ושבלעדיו אתה מרגיש כמו כלום. איש לעולם לא יבין כמה זה כואב. אתה מרגיש חסר תקווה, כאילו שום דבר לא יכול להציל אותך. וכשזה נגמר וזה נעלם, אתה כמעט מאחל שתוכל לחזור לכל הדברים הרעים האלו כדי שתוכל לקבל את הטוב בהם."
אגם ירוחם
האגם וירוחם
אגם ירוחם הוקם ללא כל קשר למעברת תל ירוחם שהוקמה בסמוך ממש באותן השנים. גם מי האגם לא נועדו להגיע אל המעברה, שמיקומה היה גבוה בכמה עשרות מטרים מגובה פני האגם, דבר שהיה מצריך שימוש במשאבה. כאשר הוכרה ירוחם כמועצה מקומית, בשנת 1959, לא נכלל שטח האגם בתחום השיפוט של המועצה. רק במהלך שנות השבעים נכלל השטח שסביב האגם בשטחה של ירוחם, והאגם עצמו עבר מאחריותה של חברת 'מקורות' לאחריותה של המועצה המקומית רק בראשית שנות האלפיים.
זיהום האגם ושיקומו
ממזרח לאגם הוקמו בריכות הביוב של ירוחם. בשנות התשעים, עקב בעיות תשתית שונות, גלשו מי ביוב מספר פעמים וזיהמו את האגם, ומשום כך הגישה לאגם הייתה אסורה במשך כמה שנים. בשנת 2008 הוקם בסמוך מתקן טיהור שפכים מתקדם, ומאז מי הביוב מטופלים בו, וגלישת מי הביוב נפסקה. בקיץ 2010 התייבש האגם לגמרי, והסתבר שהסחף מילא אותו כמעט לגמרי. במשך כמה חודשים בוצעו עבודות תשתית של העמקת האגם ופינוי הסחף.
We Found Love (וידאו קליפ)
מהלך הקליפ
במהלך המונולוג נראים סצנות של ריהאנה ובן זוגה כאשר הם חווים רגעים טובים במערכת היחסים שלהם וגם משברים, סצנות אלו מלווים את הקליפ גם לאחר שהקריינות מסתיימת ובמקביל לסצנות אלו נראית ריהאנה שהיא עומדת מאחוריי קיר עליו מוקרנים סרטונים של ברקים. בסצנות הראשונות של ריהאנה ובן זוגה נראים השניים שהם הולכים ליריד ואוכלים במסעדות מזון מהיר אך בפזמון מתחילים להיראות סצנות שנויות במחלוקת בהם נראים תרופות, סמים ואישונים מורחבים ושל השניים מקיימים יחסי מין.
אגם ירוחם
האגם כמוקד אקולוגי
האגם והפארק הסמוך מהווים נקודה ייחודית מבחינה אקולוגית, ומצויים בהם וסביבם מינים רבים של צמחים ובעלי חיים. במיוחד מהווה המקום מוקד משיכה לצפרים וחוקרי ציפורים, בשל המגוון הייחודי של עופות מים, מיני עופות מדבריים, ומינים רבים נוספים בעונת הנדידה. במקום פועל מרכז 'דוכיפת' העוסק באקולוגיה וצפרות ומפעיל נקודת טיבוע ציפורים במקום. החל משנת 2014 נערך בכל שנה אירוע ביו-בליץ באזור האגם.
We Found Love (וידאו קליפ)
מהלך הקליפ
כאשר הפזמון נמשך נראה קלווין האריס שהוא מקיים מסיבה בשטח פתוח. לאחר מכן מתחילים להיראות סצנות אשר מציגים את המשבר ביחסים בין ריהאנה לבן זוגה, למשל סצנה בה הם רבים במכונית וריהאנה יוצאת מהמכונית באמצע הוויכוח וטורקת את הדלת ובהמשך נראים סצנות בהם השניים מתעללים פיזית זה בזה. בפזמון האחרון נראית ריהאנה שהיא מקיאה סטרימרים ולאחר מכן נראית סצנה נוספת בה היא מחוסרת הכרה ברחוב ובן זוגה מנסה לבצע בה פעולות החייאה. בסוף הקליפ נראית ריהאנה שהיא חוזרת לדירה המשותפת של השניים שם היא מוצאת אותו שוכב על הרצפה שיכור או מסומם ומחליטה לעזוב אותו. בסצנה האחרונה נראית ריהאנה יושבת בפינה של חדר שהיא בוכה.
יציאה לאור וביקורת
הקליפ הוצג לראשונה באתר Whosay.com ב-19 באוקטובר. כריס קופלן מ-"Consequence of Sound" שיבח את הפקת הסרטון, וציין את תחושתו הקולנועית וכי הוא מראה את העליות והירידות והירידות של האהבה." בנוסף השווה את הקליפ לסרט "בלו ולנטיין" בעקבות תכניו המיניים והעובדה כי הוא מציג זוג במערכת יחסים סוערת. אריקה רמירז ממגזין בילבורד כינה את הסרטון כ"אמנותי ונוקב". ג'וסלין ונה מ-MTV אמרה כי "אף על פי שהשיר אופטימי וחסר דאגות, הסרטון מייצג את האנטיתזה, המתאר מבט אפל על אהבה ושימוש בסמים". ונה, כמו קופלן, ציינה כי לסרטון השיר יש "תחושה קולנועית", וכינתה אותו "מיני-סרט". היא השוותה את הסרטון לסרטים "טריינספוטינג" ו"רקוויאם לחלום", בהתייחס למונולוג הפתיחה שלו.
מתיו פרפטואה מ"רולינג סטון" גם ציין את הדמיון בין הקליפ לבין הסרט "טריינספוטינג" וטען כי הקליפ נראה כמו "צילומים מחודשים של הסרט". אמנדה דובינס ממגזין "ניו יורק" מתחה ביקורת על התכנים השנויים במחלוקת בשיר כמו הלבוש הפרובוקטיבי של ריהאנה, השימוש בעישון וסמים, הרקידה על שולחנות של מסעדה והגניבת מצרכים מהסופר. דובינס ציינה כי "רשימת הפעילויות הבלתי חוקיות והמטורפות האלה עלולה לגרום לסערה בוועדות ההורים בגלל אופיו הבוטה של הסרטון" ובנוסף הזכירה כי זה אינה הפעם הראשונה שריהאנה מוציאה קליפים שעלולים לעורר סערה ונתנה כדוגמה את הקליפים ל-"S&M" ו-"Man Down".
לאה גרינבלט מ"בידור שבועי" ציינה גם היא את הדמיון בין הקליפ לסרט "טריינספוטינג" וכינתה אותו כהכלאה בינו לבין הסרט "דראגסטור קאובוי" ו"מציג צעירים שמבזבזים את החיים שלהם ומוצאים אהבה במקום מאוד תרופתי". היא המשיכה את הביקורת השלילית שלה כאשר כתבה: "השאלה האם זה מצייר דיוקן זוהר מדי של אהבה מטורפת וטיפשה למעריציה הצעירים? או שמא זכותה של ריהאנה לדחוף את הגבולות על ידי סצנות של אישונים מורחבים, קיום יחסי מין על ספה, ועל סצנות שמראות כמה סיגריות שני אנשים יכולים לעשן בו זמנית?". ג'יימי לואיס מ"ביזנאל טיימס" ציין כי הסרטון עשוי לעורר מחלוקת בקרב חלקים מהציבור בשל "המון מעשים אסורים ובלתי חוקיים" וגינה את הפעילויות שנראה כי הזמרת השתתפה בהן, וכתב: "ניתן לראות את ריהאנה בולעת כדורים לא מסומנים, מעשנת מה שנראה כמו מריחואנה, מתפשטת בפומבי, גונבת ומשחיתה סחורה". לואיס גם כתב כי ריהאנה קיבלה תגובות מעורבות מצד מעריציה באמצעות העדכונים שלה בטוויטר ובפייסבוק.
שבחים
הקליפ נכלל בהרבה רשימות סוף שנה. ברשימת "50 הקליפים הטובים ביותר של 2011" של NME הקליפ נכלל במקום ה-21 כאשר כותב המאמר כינה את הקליפ כ"סרט מיני אמנותי. שנתן פרומו לאהבה צעירה ומטורפת." בנוסף הוא דורג ברשימה שומה גם של מגזין "סלאנט" במקום ה-12 כאשר כותב המאמר שיבח את כישורי הבימוי של מטסוקאס כאשר כתב: "פרויקטים הווידאו של מלינה מצוקס מציג תרתי משמע ובאופן פיגורטיבי את העומס האינטנסיביות של אהבה צעירה וגם של שימוש בסמים - ואת הקוקטייל הקטלני לעיתים קרובות שמופק כשמשלבים בין השניים." בנוסף הקליפ נכלל ברשימת הקליפים הטובים ביותר של השנה גם של מגזין "The Guardian" כאשר כלל רשימה של סרטוני פופ בלבד. בשנת 2015 מגזין בילבורד ערך רשימה של הקליפים הטובים ביותר של החצי הראשון של העשור ודירג את הקליפ במקום השני. הקליפ קיבל שלוש מועמדויות בטקס פרסי ה-VMA כולל בפרס "קליפ השנה" בו גם זכה ובכך הפך את הזמרת לזמרת הראשונה בהיסטוריה לזכות בפרס זה פעמיים. בנוסף הוא גם זכה בפרס גראמי בקטגוריית "הקליפ הקצר הטוב ביותר".
מחלוקת
בבריטניה ארגון לנפגעי התעללות ואלימות מינית מתח ביקורת על הקליפ. איילין קלי, נציגת הארגון, הצהירה כי הקליפ "מעביר מסר לא הולם" ואמרה ל"דיילי סטאר" שהקליפ הוא "ביזיון". בנוסף אמרה כי "הוא מעביר את המסר שהיא חפץ שמחזיקים בו גברים ושהוא באופן מטריד מראה את מה שאנחנו רואים במקרי אלימות אמיתיים". הקליפ ספג ביקורת גם על ידי ברנדון וורד, כומר נוער במרכז אואזיס כריסטיאן בסטטן איילנד, ניו יורק, על כך שהוא "פוגע בערכם המוסרי והעצמי של בני נוער צעירים." בנוסף אמר: "הנושא האמיתי הוא שהוא מניע את המוסריות יותר לכיוון המגונה. שזה הופך להיות נורמלי יותר להיות מופקר מינית, מכיוון שהקליפ מפוצץ בדימויים מיניים ועמוס ברמיזות מיניות, וזה נראה נורמלי ואפילו עדיף להתנהג בצורה כזו... אם ילדות ונשים מוצאות את זהותן ואת הערך העצמי שלהן באישור אנשים, הם יעשו כל מה שנדרש כדי להיות פופולריים ואהובים. כשכוכבים כמו ריהאנה, שמלאה במיניות, נדחפים לאור הזרקורים, בנות נוטות לחשוב שזו הדרך שלהן להיות בעלות ערך. אלוהים אומר לנו שאנחנו נוצרים בצורה מפחידה ונפלאה...נושאים את דמותו. ריהאנה מוכרת שקר.
ג'ון קולונלו, כומר נוער מאתונה, אלבמה, מתח ביקורת על כישלונה של ריהאנה כמודל לחיקוי עבור נערות ונשים צעירות שמביטות אליה. קולונלו אמר כי ריהאנה מקדמת את חשיבות המראה הגופני והמין הלא בריא: "המסר צריך להיות שאתה צריך להסתכל על מי שאתה מבפנים ועל האופי שלך. שתהיה כנה, אמין, נאמן, אדיב, אוהב, רחום ועוד." המחלוקת סביב הקליפ המשיכה להעצים כשאר כחודש לאחר יציאתו הוכרז בצרפת כי הקליפ ייאסר לשידור בערוצי הטלוויזיה לפניי השעה 10 בלילה בטענה שהקליפ מכיל רמזים מיניים ואופיו האלים והמסוכן. קרן אולסטר לסרטן מנהלת ארגון נגד עישון גינתה גם את ריהאנה, על השימוש בסיגריות בקליפ. דורין ריגן, דוברת הארגון, התייחסה להחלטת הזמרת לכלול עישון כחלק מתדמית הקידום שלה ואמרה:
"שלושת רבע מהמעשנים הבוגרים מתחילים את ההרגל כנערים, ולכן זה כל כך חוסר אחריות של ריהאנה להשפיע בצורה כזו על קהל המעריצים הצעיר שלה... אחרי כל כך הרבה הייפ סביב צילומי הסרטון זה היה מאכזב מאוד לראות את ריהאנה מעשנת בצורה בוטה כל כך... אמנים כמו ריהאנה זוכים להערכה רבה ונחשבים כמודלים לחיקוי על ידי מיליוני צעירים."
כריס בראון
הרבה אנשים השוו מבחינה חיצונית בין או'שונסי לבין בין זוגה לשעבר של ריהאנה כריס בראון מה שגרם להרבה אנשים לתהות אם או'שונסי לא נבחר בכוונה בגלל הדמיון בינו לבין בראון. בנוסף גם הרבה ציינו כי תוכן הקליפ נראה כי שאב השראה ממערכת היחסים בין בראון לריהאנה. אריקה רמירז מ"בילבורד" אמרה כי מה שעוד יותר מרמז על כך שהקליפ שאב השראה ממערכת היחסים של השניים היא העובדה שבאחת מהסצנות בה הזוג הרב הריב מתבצע ברכב בדיוק כמו שהתקיפה של בארון כלפי ריהאנה הייתה ברכב כתוצאה מוכיח שפרץ ביניהם ובנוסף הריב גולש לאלימות פיזית כמו הריב במציאות בין בראון לריהאנה. גם ויליאם גודמן ממגזין "ספין" ציין את סצנת המכונית כדומה לתקרית התקיפה בין בראון לריהאנה. בנוסף גם ציין גודמן כי מונולוג הפתיחה של הקליפ מתקשר גם למערכת היחסים בין בראון לריהאנה כאשר המונולוג מדבר על "להתבייש" באדם שאתה מאוהב בו ועל כך שזה "כואב".
Criminal
בנוסף הרבה מהמבקרים השוו את הקליפ לקליפ לשיר "Criminal" של בריטני ספירס מכיוון ששני הקליפים צולמו בבריטניה ועוררו מחלוקת. בנוסף שניהם מראים סצנות העוסקות באלימות, מין ופשע ומציגות את מושא האהבה של השתיים כאדם רע וגם כי שני הקליפים שואבים השראה מחייהן של הזמרות ככל הנראה. קת'רין סנט אסף מ-"PopDust "ציינה כי "אף על פי שרוב כוכבי הפופ משחררים קליפים השואבים השראה מחייהם האישיים, הם לא גורמים לצופה להרגיש אי נוחות. לא ניתן לומר את אותו הדבר לגבי ספירס וריהאנה, ללא קשר לשאלה האם הם עברו את מה שקרה בקליפים שלהן." בנוסף אמרה כי: "לא ספירס וגם ריהאנה לא אמרו הרבה על ההקבלות של הקליפים לחייהם, אך הן אינן צריכות - הקליפים שלהן יעילים בהרבה מכל מה שהזמרות יכלו לגלות בראיון. ריי אלכסנדרה מ-"SF Weekly" כתבה כי "בשני הסרטונים יש מוטיב אנטי-בריטי מכיוון ששני הסרטונים צולמו בבריטניה וכי הנבלים בסרטון, החבר של ריהאנה ובן הזוג של ספירס, הם בריטים, ואילו המושיע של ספירס בסרטון שלה הוא אמריקאי." בנוסף היא ציינה כי השתיים בחרו לצלם דווקא שם את הקליפים השנויים ביותר במחלוקת שלהם אף על ששיעור הפשיעה בבריטניה נמוך בהרבה מזה של ארצות הברית. בנוסף ציינה גם את העובדה כי הבמאים של הקליפים היו אמריקאים מה שרק מוכיח כי נעשה שימוש במוטיבים אנטי-בריטיים בשיר.
אזכורים לתרבות הפופולרית
באופן כללי התכנים בקליפ הושוו לתכנים בקליפים של אמנים אחרים כמו בריטני ספירס, אמינם ומדונה. בנוסף הרבה מבקרים ציינו כי אחת מהסצנות בקליפ מזכירה את עטיפת האלבום "Blowback" של הראפר טריקי. בנוסף היו כאלה שהשוו את הקליפ לקליפ לשיר "Everytime" של בריטני ספירס כאשר בשני הקליפים הזמרות טובעות בתוך אמבטיה (אך בניגוד לקליפ של "Everytime" בקליפ זה ריהאנה מטביעה את עצמה בכוונה באמבטיה). בנוסף הרבה השוו את הקליפ לקליפ לשיר "Love the Way You Lie" שלה ושל אמינם כאשר בשני הקליפים ישנם סצנות של אלימות בין בני זוג ושימוש בסמים ובנוסף גם סצנות בעלות אופי אינטימי ומיני. בנוסף גם היו השוואות לקליפ זה לקליפ לשיר "Ray of Light" של מדונה כיוון שבשני הקליפים יש טכניקת צילום דומה ובה הסצנות בקליפ רצות במהירות.
סכר מורלוס
הסכר קרוי על שם חוסה מריה מורלוס (José María Morelos), מגיבורי עצמאות מקסיקו מספרד. אורך הסכר 426.72 מטרים, והוא כולל 20 שערים רדיאליים על נהר הקולורדו ומבנה ההטיה הכולל 12 שערים רדיאליים השולטים על ההטיה למערכת התעלות במקסיקו. החלק של הנהר מתוכנן לעמוד בשיטפון של עד 9,911 מטרים מעוקבים בשנייה, ומתקן ההטיה מסוגל להעביר עד 226 מטרים מעוקבים בשנייה.
הסכר מאפשר למקסיקו להטות מים מנהר הקולורדו לאדמות המעובדות בחקלאות שלחין בעמק מקסיקלי, שהוא בין האזורים החקלאיים הפוריים ביותר במקסיקו.
את הסכר מנהלת ועדת הגבול הבינלאומי והמים (International Boundary and Water Commission בראשי תיבות IBWC) המשותפת לשתי המדינות.
ב-23 במרץ 2014 נפתחו השערים על הנהר בסכר מורלוס והחלה זרימה מתוכננת בת שמונה שבועות בערוץ הנהר המקורי. המטרה הייתה לחדש את צמחיית הגדות המדברית של הדלתה של הקולורדו, באזור בו סייר חוקר הטבע אלדו לאופולדו ב-1922 ותיאר ביומן המסע שלו "A Sand County Almanac" כ"ג'ונגלים כבירים" וכ"חורשות נהדרות".
לנדיאלטוטי
לנדיאלטוטי (בהונגרית: Lengyeltóti) היא עיירה במחוז שומוג', בנפת פוניוד, שבהונגריה.
מיקום
לנדיאלטוטי ממוקמת 11 ק"מ דרומית מזרחית לפוניוד כביש 6701, לאורך הכביש 6701 מקאפושוואר דרך שומוג'וואר עד פוניוד. מתוך קווי הרכבת הפנים ארציים עובר קו הרכבת קפושוואר - פוניוד באזור העיירה הקטנה, ויש לו כאן נקודת עצירה. תחנת הרכבת לנדיאלטוטי ממוקמת בחלק המערבי של היישוב, אליה ניגשים בדרך משנית מתוך הסתעפות של כביש 6708.
העיירה נוצרה באזור מוגבה לאורך הדרך הצבאית שהובילה מהגדה הדרומית של אגם בלטון למרכז עיר המחוז העתיק, לשומוג'וואר, ובהמשך לדרומה. האזור מהווה היום חלק מאזור היין של בלטונבוגלאר.
מקור השם
טוטי, במינוח ההונגרי הישן, היה שם עממי שחל גם על הסלאבים הדרומיים (ולא על הצפוניים כגון הסלובקים). זה ככל הנראה מרמז כי בתקופת ארפד היה הכפר מיושב בסלאבונים - טוטים.
היסטוריה
שמו של היישוב הוזכר לראשונה בתעודה משנת 1116, לימים מופיע השם בצורת תוטי בשנת 1331. לאורך ימי הביניים היה היישוב הקן והרכוש העתיק של משפחת לנדיאל המפורסמת מטוטי, שממנה קיבל היישוב את שמו הנוכחי לנדיאלטוטי. על משפחה לנדיאל הטוטי אנו שומעים ממסמך מהמאה ה-13, מתקופת בלה הרביעי, מלך הונגריה; השם מוריץ דה טוטי מוזכר בתעודה כבר בשנת 1249. במאה ה -14 היה הכפר הקרוב סיגליגט כבר אחת האחוזות של משפחת טוטי.
לנדיאלטוטי הייתה שייכ לטירת סיגליגט בשנת 1660 עדיין, טירה שהייתה גם בבעלות משפחת לנדיאל דה טוטי. בשנת 1860, האחוזה הגיעה לידי משפחת הרוזן זיצ'י. הכנסייה הרומית-קתולית כאן הורחבה בשנת 1882 על ידי הרוזן יאנוש זיצ'י נפומוק.
אתרים בעלי חשיבות
כנסיית הקהילה הקתולית היא אנדרטה מיוחדת. אפילו בשנות ה-90 של המאה ה-20 לא ידעו על הכנסייה הארפדיאנית (מתקופת ארפד) שהוחבאה בתוך הכנסייה בסגנון אקלקטי שנבנתה בשנת 1882, אך במהלך השיפוץ שהחל בשנת 1989, התברר כי שרידי כנסייה עתיקה בהרבה היוו את חלקה הדרומי של הכנסייה. לאחר החפירה הארכאולוגית ושיקום האנדרטה, נתגלתה כנסייה מהמאה ה -12. בתוכנית הכנסייה ניתן להבחין בשני מגדלים מערביים ובחלק מקדש השילוש הקדוש. הכנסייה נבנתה בשנות ה 1100 על סימני ותווי אדריכלות שלה. מכיוון שרישומי המעשרות האפיפיוריוריות שנערכו בסביבות שנת 1333 לא מציינות את שם המקום, ההנחה היא כי ייתכן שהכנסייה הייתה כנסייה של מסדר נזירים הונגרי כלשהו.
קרחון רוגוש
קרחון רוגוש (באנגלית: Rogosh Glacier; בבולגרית: ледник Рогош) הוא קרחון בחוף אוסקר השני, בארץ גרהאם שבאנטארקטיקה.
הקרחון ממוקם ממזרח לקרחון ברניצה, דרומית לקרחון דריגאלסקי, ומדרום מערב לקרחון זלוקוצנה וקרחון ריסימינה.
אורכו של הקרחון 29 קילומטרים ורוחבו 5 קילומטרים.
הקרחון מנקז את רכס קיוסטנדיל לכיוון דרום מערב, בין רמת לובש ורמת איוואנילי, ופונה לכיוון צפון מזרח לעבר פסגת סקילי; ברכס היוצר את כף פיירווד'ר הקרחון מתפצל לשני עברי הרכס, וזורם לתוך מפרץ ארטאנס שמדרום לרכס, ולים ודל, ממערב לנונאטאק פדרסן ממזרח לרכס.
גילוי הקרחון
הקרחון מופה לראשונה על ידי סקר בריטי בשנת 1974.
מקור השם
הקרחון נקרא על שמו של הכפר רוגוש שבדרום בולגריה.
תלום-קשקשים מדברי
תְּלוּם-קַשְׂקַשִּׂים מִדְבָּרִי (שם מדעי: Rhagerhis moilensis), שנקרא גם פתן חקייני וקוברה מזויפת, הוא מין של נחש שחי בצפון אפריקה ובמזרח התיכון. בעבר הוא סווג בסוג תלום-קשקשים יחד עם תלום-הקשקשים המצוי, אך לאחר מחקרים חדשים הועבר לסוג בפני עצמו. השמות "פתן חקייני" ו"קוברה מזויפת" באו ממנהגו להרחיב את צווארו וללחוש כמו נחש קוברה כשהוא מאוים.
הוא מגיע לאורך של 1.5 מטר וניזון ממכרסמים ולטאות קטנות. הם מאופיינים בצבע אפור-אדמדם עם דוגמת מעוינים כהים מרוחקים אחד מהשני, ובכתם שחור על קדמת הפה, מהלחי עד הסנטר. הארס שלהם לא קטלני, אך הוא יכול לגרום לכאבים. תגובה חריפה להכשה עלולה לכלול קשיי נשימה וסיבוכים אחרים שעלולים להיות קטלניים, בעיקר לילדים קטנים. מאחר שאופיו של תלום-הקשקשים רגוע באופן יחסי, לעיתים רחוקות הוא משמש כחיית מחמד. הוא מתנשל פעם ב-30 עד 50 יום.
ג'יימס מארס
ג'יימס מארס (באנגלית: James R. Marrs) הוא קצין בדימוס בדרגת מייג'ור גנרל בחיל האוויר של ארצות הברית.
ביוגרפיה
מארס ב-1987 תואר ראשון ביחסים בינלאומיים מאקדמיית חיל האוויר של ארצות הברית. הוא הוכשר כקצין מודיעין, שירת במרכז ללוחמה אלקטרונית של חיל האוויר ובטייסת המודיעין ה-18. לאחר לימודים במכללה לפיקוד ומטה של חיל האוויר שירת כראש ענף אסטרטגיית אוויר וחלל במחלקת התכנון של חיל האוויר.
באוגוסט 2011 מונה לקצין המודיעין של כוח הסיוע הביטחוני הבינלאומי וסגן לענייני מודיעין של כוחות ארצות הברית באפגניסטן. ביולי 2012 מונה לסגן ראש אגף המודיעין במטות המשולבים וראש כוח המשימה לאפגניסטן-פקיסטן במחלקת ההגנה. במרץ 2014 מונה לקצין המודיעין של פיקוד הסייבר של ארצות הברית.
ביוני 2015 מונה לראש אגף המודיעין במטות המשולבים. באוגוסט 2017 מונה לעוזר ראש אגף המודיעין, מעקב וסיור במטה חיל האוויר. הוא פרש משירות הקבע בינואר 2020.
מארס בעל תואר שני במדיניות ציבורית מאוניברסיטת הרווארד ובעל תואר שני בלימודי כוח אווירי מבית הספר ללימודים מתקדמים של חיל האוויר.
יחיא ג'אמה
יחיא ג'אמה (באנגלית: Yahya Jammeh) נולד ב-25 במאי 1965 בקנילאי, באזור החוף המערבי של גמביה) הוא איש צבא גמביאני, שליט גמביה לשעבר, שעלה לשלטון בעקבות הפיכה צבאית שהוביל בשנת 1994 והודח בהפיכה צבאית בשנת 2017. בשנים 1994–1996 הנהיג את המדינה כיושב ראש המועצה השלטת הזמנית של הכוחות המזוינים והחל משנת 1996 נבחר בבחירות נשיאותיות חוזרות כנשיא גמביה (1996, 2001, 2006).
שלטונו לבש אופי רודני ומדכא. בבחירות לנשיאות ב-2016 הובס יחיא ג'אמה על ידי מועמד האופוזיציה, אדאמה בארו. תחילה ג'אמה הודיע שהוא מקבל את התוצאות, אולם ב-9 בדצמבר 2016 הודיע על ביטולן בנימוק שהן זויפו וכי בכוונתו לערוך בחירות חדשות. מדינות אפריקה השכנות הציבו לו אולטימטום וצבא סנגל השכנה פלש, בגיבוי מדינות אפריקאיות נוספות, למדינה, על מנת לאפשר את מינויו של הנשיא הנבחר אדאמה בארו.
ראשית חייו
הוריו של יחיא ג'אמה היגרו לגמביה מסנגל השכנה והתיישבו ביישוב הספר קנילאי במחוז פוני קנסאלה בדרום גמביה. הם בני הקבוצה האתנית דיולה או ג'וֹלה. יחיא ג'אמה נולד בשנת 1965 בקנילאי. בשנים 1972–1978 למד ג'אמה בבית ספר יסודי "סנט אדוורד" ביישוב בוויאם. בשנים 1978–1983 המשיך לימודיו בתיכון "גמביה". ב-1983 סיים עם תעודה לחינוך כללי GCE בהצטיינות במקצועות גאוגרפיה, ביולוגיה, פיזיקה והשפות אנגלית וצרפתית.
קריירה משטרתית וצבאית
בדצמבר 1989 התמנה ג'אמה במשמר הנשיאותי של הנשיא הראשון של גמביה, סר דאוודה ג'ווארה. הוא נשלח במסגרת יחידה גמביאנית להיות חלק מהכוחות לשמירת השלום בליבריה, ולהשתלמויות ואימונים נוספים בטורקיה ובארצות הברית. ב-1990 היה ג'אמה אחראי על האבטחה בוועידת הפסגה של ראשי המדינות שבקהילייה הכלכלית המערב אפריקאית ECOWAS ובוועידה בנוגע לליבריה במלון קייראבה ביץ' בבנג'ול. בינואר-יוני 1991 פיקד על יחידה של הז'נדרמריה הניידת וביוני-אוגוסט אותה השנה על יחידת משטרה צבאית של הז'נדרמריה הלאומית. ב-1993 איבטח ג'אמה את ועידת קבוצת הניטור של ECOWAS. בפברואר 1992 פיקד על יחידות השוטרים שאיבטחו את ביקורו של האפיפיור יוחנן פאולוס השני בגמביה. בין אוגוסט 1991 ליולי 1994 פיקד ג'אמה על שלוחת המשטרה הצבאית ביונדום. ב-1992 קודם לדרגת לוטננט ובינואר 1994 לדרגת קפטן. בין ספטמבר 1993 לינואר 1994 עבר אימונים מיוחדים בפורט מקללן במדינת אלבמה בארצות הברית. אחרי ההפיכה הצבאית שהוביל עלה לדרגת קולונל. ב-8 בספטמבר 1996, לפני הבחירות לנשיאות, פרש מהצבא.
בראש הפיכה צבאית
ב-22 ביולי 1994, בעת ששירת במשטרה הצבאית, ארגן ג'אמה הפיכה צבאית שבה הדיח את הנשיא דואדה ג'ווארה. למשך שנתיים הנהיג ג'אמה את המדינה כראש חונטה צבאית שנקראה "המועצה השלטת הזמנית של הכוחות המזוינים" (AFPRC). בשנת 1996 ארגן בחירות לנשיאות שבהן ניצח ונבחר לנשיא. ב-8 בספטמבר 1996 העלה את עצמו לדרגת קולונל. באותה תקופה היה ראש המדינה הצעיר בעולם.
נשיא המדינה
הנשיא נודע בסגנון חייו הראוותני ובהנהגה הדרגתית של חוקי האסלאם - שריעה. הוא הקים בבירה בנג'ול שער ניצחון לכבוד ההפיכה הצבאית שניהל בשנת 1994. כמו כן בנה לעצמו וילה מפוארת ביישוב הולדתו בדרום הארץ. משטרו שהתאפיין בשערוריות שחיתות הנהיג מחדש את עונש המוות ברוח המסורת המוסלמית, כדי להרתיע את הפשיעה.
בשנת 2007 הודיע ג'אמה כי גילה תרופת צמחים לאיידס. בנובמבר 2011 נבחר לנשיא פעם רביעית עם 72% מהקולות. הקהילייה הכלכלית של ארצות מערב אפריקה מתחה בקורת על בחירות אלה בהגדירן "חסרות חופש, הגינות ושקיפות".
בשנת 2008 דרש ג'אמה מכל ההומוסקסואלים לעזוב את המדינה.
ב-2013 הוא הוציא את גמביה מחבר העמים הבריטי אותו כינה "נאו-קולוניאליסטי". באותה שנה הנהיג את שבוע העבודה המקוצר של 4 ימים (בימי ב-ה). ביוני 2015 הוסיף ג'אמה לשמותיו גם את הכינוי בשפה מנדינגו "בבילי מנסה", שמשמעותן "מדלג על נהרות". ב-11 בדצמבר 2015 הכריז ג'אמה על גמביה "רפובליקה אסלאמית", על מנת להרחיקה, כדבריו, עוד יותר מה"מורשת הקולוניאלית". בשנת 2014 השעה האיחוד האירופי זמנית את הסיוע הכספי לגמביה בגלל "פגיעות קשות בזכויות אדם".
בבחירות לנשיאות המדינה בשנת 2016 הובס יחיא ג'אמה על ידי מועמד האופוזיציה, אדאמה בארו. תחילה ג'אמה הודיע שהוא מקבל את התוצאות, אולם ב-9 בדצמבר 2016 הודיע על ביטולן מאחר שתוצאות זויפו וכי בכוונתו לערוך בחירות חדשות. ברם מדינות אפריקה השכנות הציבו לו אולטימטום וכי עליו לקבל את תוצאות הבחירות. בעקבות זאת פלש צבא סנגל השכנה, בגיבוי מדינות אפריקאיות נוספות למדינה, על מנת לאפשר את מינויו של הנשיא הנבחר אדאמה בארו. ב-22 בינואר 2017 עזב ג'אמה את המדינה והשלטון הועבר הלכה למעשה לידי בארו.
חייו הפרטיים
בדצמבר 1998 התגרש ג'אמה מאשתו הראשונה, טוטי פאל ג'אמה, והתחתן עם אישה מרוקאית בשם זיינב סומה. מנישואים אלה נולדו לו שלושה ילדים: שתי בנות ובן. באוקטובר 2010 הוא נשא אישה נוספת - את אלימה סאלח.
הקמפיין לסולידריות עם פלסטין
הקמפיין לסולידריות עם פלסטין (באנגלית: Palestine Solidarity Campaign) הוא ארגון של פעילי זכויות אדם למען הפלסטינים, הרשום באנגליה ווויילס.
מייסדים ומנהיגים
הארגון החל לפעול בשנת 1982, בעקבות מלחמת לבנון הראשונה וטבח סברה ושתילה, אך נרשם באופן רשמי כעמותה רק בשנת 2004.
לקמפיין לסולידריות עם פלסטין יש ועדה ניהולית של 20 חברים, בתוספת שני חברים המייצגים את הוועדה המייעצת מאיגודי העובדים, הנבחרים באספה כללית שנתית על ידי חבריה. היושב הראש הנוכחי שלה הוא יו לאנינג והמנכ"ל הנוכחי שלה הוא בן ג'מאל. בסיס הארגון בלונדון, יש לו ארבעה אנשי צוות בשכר, בעוד הארגון מסתמך בעיקרו על מתנדבים לביצוע משימות שונות, כגון הפעלת קמפיינים וניהול סניפים.
אחד ממייסדי הארגון, טוני גרינשטיין, הוא יהודי, מייסדת נוספת היא סו בלקוול, פרופסור מן המניין באוניברסיטת בירמינגהאם, שהיא גם המייסדת של קמפיין החרם האקדמי על ישראל.
סניפים
"קמפיין לסולידריות אירית-פלסטינית" (IPSC) הוא ארגון נפרד, שהוקם בסוף 2001 על ידי פעילי זכויות אדם וקהילה באירלנד, כולל ראש עיריית דבלין, שבאפריל 2018, החליט שר הפנים אריה דרעי למנוע את כניסתו לישראל. תמוך נוסף של הקמפיין הוא המאמן לשעבר של נבחרת אירלנד בכדורגל בריאן קאר.
פעילים ותומכים בולטים
בין הפעילים והתומכים הבולטים של הקמפיין לסולידריות עם פלסטין נמנים:
פעילות
הקמפיין תומך רשמית בתנועת BDS מאז 2001.
הקמפיין היה מעורב במאבק נגד התאגיד הצרפתי ויאוליה, שהקים והפעיל את פרויקט הרכבת הקלה בירושלים, מאחר שהוא עובר בשטח מזרח ירושלים. הקמפיין גרם למועצה המקומית בלונדון, טאוור האמלטס, לבטל הסכם רב שנתי עם ויאוליה עקב מעורבותה בפרויקט. בעקבות הלחץ החברה החליטה לצאת מהפרויקט.
הקמפיין הוביל מאבק נגד פעילות הקרן הקיימת לישראל בבריטניה, בניסיון להביא למחיקת הארגון מרשימת ארגוני הצדקה במדינה. בטענה שקק"ל הוא ארגון גזעני שגזל אדמות מערבים והשתתף בטיהור האתני של פלסטין. 68 חברי פרלמנט אף חתמו על מכתב הקורא לשלול את מעמד הצדקה של הארגון. בנוסף הביא הקמפיין לפרישתו של ראש ממשלת בריטניה, דייוויד קמרון, מרשימת הפטרונים של הקרן במדינה.
ב-2010 הוביל הקמפיין מאבק נגד ניסיון של המיליארדר הדרום אפריקאי נתן קירש לרכש את השליטה בחברת נדל"ן בריטית, מאחר שהוא מחזיק גם בשליטה בחברת מגל מערכות בטחון שבנתה את גדר ההפרדה.
ביוני 2011 היה הארגון מעורב בהקלטת השיר "Freedom for Palestine" (חופש לפלסטין), כחלק מיוזמה לגיוס תרומות לארגון למען פליטים פלסטיניים. בפרויקט השתתפה גם להקת קולדפליי הבריטית.
הקמפיין שיבוש הופעה של התזמורת הפילהרמונית הישראלית ברויאל אלברט הול, בפברואר 2011, גרם להפרעות חוזרות ונשנות, ולערוץ הרדיו BBC 3, ששידר את הקונצרט בשידור חי, להשהות את השידור.
ב-28 במאי 2012, כאשר להקת תיאטרון "הבימה" הופיעה בתיאטרון הגלוב בלונדון, הקמפיין וקבוצות אחרות ארגנו מחאה מחוץ לבניין. ההפגנה הייתה, בין השאר, על רקע הופעת "הבימה" בהיכל התרבות באריאל. באוגוסט 2012 שיבש הקמפיין הופעה של להקת בת שבע בפסטיבל אדינבורו.
בשנת 2014 הוביל הארגון קמפיין בעד הכרה של הפרלמנט של הממלכה המאוחדת במדינה הפלסטינית. ההחלטה הסמלית עברה ברוב קולות, ב-14 באוקטובר 2014.
ונדי ולוסי
ונדי ולוסי (באנגלית: Wendy and Lucy) הוא סרט דרמה אמריקאי, בבימויה של קלי רייכארט שיצא לאקרנים בשנת 2008.
עלילה
ונדי, צעירה חסרת בית, נוסעת יחד עם כלבתה לוסי לאלסקה כדי למצוא עבודה בבית חרושת לשימורי סלמון. לאחר שרכבה מתקלקל ונדי מוצאת עצמה תקועה בעיירה קטנה באורגון כשאין ברשותה די כסף לתקן את המכונית.
ונדי משאירה את לוסי קשורה מחוץ למרכול, ואז נכנסת לחנות ומנסה לגנוב מזון לכלבים. ונדי נתפסת ומובאת למעצר בתחנת המשטרה המקומית. היא משלמת קנס ומשוחררת מן המעצר.
כאשר היא חוזרת אל החנות, היא מגלה כי כלבתה אינה נמצאת עוד במקום שבו השאירה אותה קשורה. ונדי יוצאת לחפש את הכלבה ונעזרת במאבטח המרכול. היא מתקשרת לאחותה, אך היא מסרבת לסייע לה. ונדי מגלה כי לוסי נלקחה למכלאה המקומית ושם אומצה.
כשוונדי חוזרת אל המוסך, המכונאי מסביר לה כי יש צורך לחדש את המנוע, מה שיעלה את מחיר התיקון, ואף יתעלה על מחירו של הרכב. היא מחליטה לעזוב את המכונית במוסך ולא לתקנה. כעת ונדי נותרת כמעט ללא כסף.
ונדי הולכת אל הבית שבו מתגוררת המשפחה שאימצה את לוסי. היא מחכה עד שבעליה החדשים של לוסי נוסע מהבית במכוניתו ואז מתגנבת אל החצר ומשוחחת עם כלבתה דרך הגדר. בדמעות היא מבטיחה ללוסי כי תשוב, ואז נפרדת ממנה שכן היא מבינה כי במצבה הנוכחי לא תוכל לטפל בה וכי יהיו לכלבה חיים טובים יותר בביתה החדש. לאחר מכן היא עוזבת ונוסעת בטרמפ צפונה כדי להשלים את מסעה למציאת עבודה.
הפקה
סרט עצמאי זה צולם בתקציב מצומצם של כ־200,000 דולרים, תקציב זה נחשב גבוה לעומת תקציבי סרטיה הקודמים של רייכארט, עלות הפקת סרטה הקודם "Old Joy" עמדה על 30,000 דולרים בלבד. גם צוות הצילום והשחקנים בהפקה היה קטן במיוחד. הכלבה לוסי המופיעה בסרט היא כלבתה של רייכארט.
עלילת הסרט מושפעת במידה רבה מן המשבר הכלכלי העולמי (2008), שפגע בצורה משמעותית בארצות הברית. חייהן של הדמויות המתוארות בסרט, המתמודדות עם אבטלה, עוני ומשבר דיור, משקפים את המצב החברתי והכלכלי של אותה עת.
סגנון הסרט מתכתב עם הניאו ריאליזם האיטלקי וזרמים קולנועיים ריאליסטיים אחרים, שצמחו גם הם אחרי תקופות משבר חברתי וכלכלי. בדומה לקולנוע האיטלקי של שנות הארבעים, גם בסרטה של רייכארט (וסרטים נוספים מאותה תקופה) ישנה העדפה להצגה ריאליסטית של אירועי החיים על פני אסקפיזם. היוצרת בחרה לתאר אירועי יום יום ולהתמקד בחייהם של אנשים "רגילים", והציגה מבט מפוכח על המציאות ועל חייהן של הדמויות.
רייכארט ולוי בחרו לצלם את הסרט בפילם 16 מ"מ, כדי לתרום לתחושת הריאליזם וליצור אווירה רכה.
תרומה נוספת לריאליזם של היצירה הוא היעדר כמעט מוחלט של פסקול, בחירה שביצעה רייכארט כדי לא ליצור התערבות באופן שבו הצופים מעבדים את תחושותיה של הגיבורה ואת החוויות שהיא עוברת.
הסרט הופץ על ידי חברת ההפצה "אוסילוסקופ" שאותה ייסד אדם יאוך, חבר להקת ביסטי בויז. הצלחת הסרט תרמה להפקתו של סרטה הבא של רייכארט, "Meek’s Cutoff", שיהיה היקר ביותר מבין סרטיה עד אותה עת. מישל ויליאמס שיחקה גם בסרט זה.
תגובות ופרסים
"ונדי ולוסי" זכה לעניין רב בפסטיבלים וקיבל שבחים ממבקרים, ובשנת צאתו לאקרנים הופיע במעל 70 רשימות 'עשרת הסרטים הטובים ביותר' של מבקרים בארצות הברית.
הסרט זכה בפרס סרט השנה של פסטיבל מכון הסרטים האמריקאי.
קלי רייכארט הייתה מועמדת לפרס "הכישרון הצעיר" (Un Certain Regard) בפסטיבל קאן.
כמו כן, היה מועמד לפרס אינדיפנדנט ספיריט לסרט הטוב ביותר, מישל ויליאמס הייתה מועמדת לפרס השחקנית הטובה ביותר.
מישל וויליאמס הייתה מועמדת לפרס איגוד המבקרים האמריקני לשחקנית הטובה ביותר.
דוד חיון
דוד חיון-מוגרבי (22 באפריל 1881 – 21 באוקטובר 1958) היה פעיל מרכזי במושבה פתח תקווה, מנהל בית הספר יק"א פיק"א, שהיה בית הספר לבנות ולבנים הראשון בעיר, במשך כ-43 שנים (1904 – 1947).
ביוגרפיה
בילדותו נשלח חיון ללימודים בתלמוד תורה, ולאחר מכן לבית ספר יסודי של ארגון כל ישראל חברים ("אליאנס"). בשל הצטיינותו בלימודים וכישוריו הרבים, מוריו שלחו אותו לבית הספר למורים של חברת "אליאנס" בפריז. כמו כן, נרשם חיון גם למחלקה לפדגוגיה בסורבון ולבית המדרש לרבנים. הוא רכש השכלה אירופאית רחבה וידע מקיף בתחומי היהדות. בעודו בפריז, התחבר עם איתמר בן-אב"י והשניים הפכו לידידים. לאחר שנת הוראה אחת בתוניס, נקרא חיון לנהל את בית הספר "הברון" ב"אם המושבות", פתח תקווה.
בשנת 1904 החל לנהל את בית הספר "הברון", אשר שמו שונה לבית הספר יק"א. בשנת 1909 הוא הפך את בית הספר מלימוד מסורתי ב"חדר" ל"בית ספר מעורב". הוא דגל בגישת עברית בעברית והנחיל ערכים ציונים-לאומיים וגישה ליברלית. עם הקמת בית הספר המעורב נערכה בו תוכנית לימודים לשמונה שנות לימוד. חיון קירב לעשייה סביב בית הספר את המורים, ההורים והחוגים המתקדמים במושבה. כמו כן קשר קשרים עם הסתדרות המורים בארץ ישראל. הכיתות בבית הספר חולקו לשתיים, בצד האחד ישבו הבנים ובצד השני ישבו הבנות. בית הספר גדל בהתמדה במספר תלמידיו ויצר לעצמו דמוי חיובי בקרב תושבי המושבה. תלמידיו נרתמו לסייע בעונות בוערות ואף השתתפו בגירוש הארבה שתקף את המושבה פעמיים. בית הספר פיתח תכנים חדשים ותוכניות לימודים ועבר לשיטת "עברית בעברית" שנלמדה בהוראת כל המקצועות. הוא ניהל את בית הספר במשך 43 שנים, ופרש לגמלאות בשנת 1947.
ביולי 1940 נבחר חיון למועצת עיריית פתח תקווה מטעם הרשימה הספרדית וציונים כלליים ב'. כחבר המועצה עסק בעיקר בנושא חינוך בעיר. באפריל 1942 נאלץ להתפטר מחברותו במועצה בשל הודעת מושל המחוז שלדבריו הוא פקיד עירוני ולכן לא יכול להיות גם חבר מועצה. באפריל 1944 נבחר לנשיא העדה הספרדית בפתח תקווה.
חיון נפטר ב-21 באוקטובר 1958 ונטמן בבית הקברות סגולה בפתח תקווה.
חייו האישיים
בשנת 1912 חיון מוגרבי התחתן עם רבקה מויאל, בתו של גואל הקרקעות אברהם מויאל. לזוג נולדו שלושה בנים. רבקה נפטרה בשנת 1943.
בתרבות
שמעון פרס מזכיר אותו בספרו "יומן קריאה – מכתבים לסופרים" (עמ' 83).
חרארדו טוראדו
חרארדו טוראדו דיאס דה בונייה (בספרדית: Gerardo Torrado Díez de Bonilla; נולד ב-30 באפריל 1979 במקסיקו סיטי) הוא כדורגלן עבר מקסיקני ששיחק בעמדת הקשר האחורי.
טוראדו, הידוע בכינויו "אל בורגו" (בספרדית: "El Borrego", הכבשה) בשל שיערו המתולתל, שיחק במהלך הקריירה במקסיקו ובספרד. הוא רשם קרוב ל-150 הופעות במדי נבחרת מקסיקו, וזכה עמה בגביע הקונפדרציות 1999 ופעמיים בגביע הזהב, וכמו כן ייצג אותה בשלושה טורנירי מונדיאל ובארבעה טורנירי קופה אמריקה.
קריירת משחק
טוראדו החל את הקריירה במחלקת הנוער של אוניברסידד נסיונל. ב-1997, כשהיה בן 18, עלה לשחק בקבוצה הבוגרת של המועדון בליגת העל המקסיקנית. לאחר שנתיים בהן מיעט לשחק במדי הקבוצה, פרץ השחקן בהרכב הפותח ולקראת עונת הצטרף לטנריפה הספרדית, ששיחקה אז בליגת המשנה.
טוראדו השתלב במהרה בהרכב של רפאל בניטס בטנריפה, והיה חלק משמעותי מהעפלתה של טנריפה לליגה הבכירה. עונה אחר כך עזב בניטס את הקבוצה, וטוראדו נותר מחוץ לתוכניות של טנריפה. הוא נאלץ להישאר בליגה, כשחתם במדי פולידפורטיבו אחידו. הוא הספיק לשחק במועדון חצי עונה בלבד לפני שנרכש בחלון ההעברות על ידי סביליה מהליגה הבכירה. הופעת הבכורה שלו בליגה הספרדית הבכירה נערכה ב-6 בפברואר 2002, כשעלה כמחליף בדקות הסיום של המשחק בין סביליה לאוסאסונה, שהסתיים בשוויון 0-0.
מאמן סביליה חואקין קפארוס ייעד לטוראדו תפקיד מרכזי בקבוצה, ובעונתו המלאה הראשונה במועדון, עונת, רשם טוראדו 22 הופעות והיה מהבולטים בקבוצתו. עם זאת, הקבוצה עצמה לא הצליחה וסיימה עשירית בלבד בטבלה. עונה אחר כך איבד טוראדו את מקומו בהרכב, רשם עשר הופעות בלבד ובסיום העונה סיים את דרכו בסביליה.
לאחר שלא שיחק כלל במשך חצי העונה הראשונה של עונת, הצטרף טוראדו לראסינג סנטנדר במהלך חלון ההעברות (שיתף פעולה באותה עונה עם הישראלים דודו אוואט ויוסי בניון). הוא נטל חלק ברוב משחקיה הנותרים של סנטנדר באותה עונה, רובם בהרכב, וסייע לה לשרוד בליגה הבכירה.
לאחר חצי עונה בלבד בסנטנדר, ובתום חמש עונות בספרד, חזר טוראדו למקסיקו וחתם בקבוצת קרוס אסול. טוראדו השתלב במהרה בקבוצה, וכבר בהופעת הבכורה שלו מול מונרקס מורליה כבש צמד בניצחון קבוצתו 2-0. בשנת 2006, שנה בלבד לאחר שהצטרף, היה טוראדו לקפטן הקבוצה. בעונת העפילה קרוס אסול לגמר ליגת האלופות של CONCACAF, אך שם הפסידה לבת ארצה אטלנטה. עונה אחר כך שוב הצליחה להעפיל לגמר המפעל, אך שוב נכנעה ליריבה מקסיקנית, פצ'וקה.
בטורניר הקלאוסורה 2013 זכה טוראדו עם קבוצתו בגביע המקסיקני, התואר הראשון בו זכה עם הקבוצה. עונה אחר כך, לאחר שני ניסיונות כושלים בגמר, זכתה קרוס אסול בליגת האלופות של CONCACAF לעונת. קרוס אסול הגיעה לגמר המפעל שם פגשה למפגש כפול את דפורטיבו טולוקה, גם היא ממקסיקו. טוראדו פתח כקפטן ושיחק לכל אורך שני המפגשים, ובסיומם הניף לראשונה בקריירה את גביע האלופות, לאחר שקבוצתו זכתה בתואר השישי בתולדותיה בזכות חוק שערי חוץ.
ב-8 ביוני 2016 חתם באינדי אילבן מהליגה האמריקאית השנייה.
נבחרת מקסיקו
טוראדו הוא מהבולטים שבכדורגלני נבחרת מקסיקו בשנות האלפיים. הוא ייצג את הנבחרת כמעט בכל הטורנירים הרשמיים באותן שנים, והיה לעוגן משמעותי בהרכב הפותח.
את דרכו הבינלאומית החל במסגרת הנבחרת הצעירה בגביע העולם עד גיל 20 ששוחק באפריל 1999 בניגריה. טוראדו היה שותף לסגל שהביא את מקסיקו עד למקום החמישי, כולל ניצחון מרשים 4-1 על ארגנטינה הצעירה בשמינית הגמר.
טוראדו רשם את הופעת הבכורה שלו במדי מקסיקו הבוגרת כחודשיים אחרי הטורניר, ב-9 ביוני 1999, במשחק מול שהסתיים בשוויון 2-2. עוד באותו החודש זומן על ידי מנואל לפואנטה לסגל מקסיקו לקראת קופה אמריקה 1999. בשלב רבע הגמר מול, כשנבחרתו בפיגור 3-2 שלוש דקות לסיום, כבש טוראדו בבעיטה ממרחק את שער הבכורה שלו בנבחרת שקבע 3-3 דרמטי, בדרך לניצחונה של מקסיקו בדו-קרב בעיטות עונשין. טוראדו זכה במקום בהרכב גם בחצי הגמר, בו הודחה מקסיקו על ידי, וגם בניצחון נבחרתו על , 2-1 במשחק על המקום השלישי. כשבוע לאחר תום הטורניר, ייצג טוראדו את נבחרתו בגביע הקונפדרציות 1999, שהתקיים במקסיקו. טוראדו רשם הופעה אחת בלבד בטורניר, בניצחון על בחצי הגמר, והיה שותף לזכייה ההיסטורית של מקסיקו בתואר לראשונה בתולדותיה.
טוראדו ומקסיקו התקרבו לתואר נוסף תחת חבייר אגירה בקופה אמריקה 2001, אך הפסידו בגמר 1-0 ל. טוראדו הורחק במשחק בכרטיס צהוב שני בדקה האחרונה של ההתמודדות. שנה אחר כך, זומן טוראדו על ידי אגירה לסגל מקסיקו לקראת מונדיאל 2002. טוראדו פתח בכל משחקיה של מקסיקו בטורניר, ובמשחקה השני של מקסיקו כבש את השער שהשלים מהפך והעניק לנבחרתו ניצחון 2-1 על. מקסיקו סיימה את דרכה בשמינית הגמר.
לאחר שייצג את נבחרתו בקופה אמריקה 2004 ובגביע הקונפדרציות 2005, ובשניהם לא נחלה מקסיקו הצלחה, זומן טוראדו על ידי ריקרדו לה וולפה לטורניר המונדיאל השני שלו, מונדיאל 2006 בגרמניה. טוראדו פתח בהרכב בשני משחקיה הראשונים של מקסיקו בשלב הבתים, אך לא שותף במשחק השלישי. בהפסד ל בשמינית הגמר שוב פתח טוראדו על הספסל, אך עלה כמחליף עוד במהלך המחצית הראשונה, בדרך להפסד 2-1 בהארכה.
טוראדו זכה עם נבחרתו בגביע הזהב 2009, בטרם זומן על ידי אגירה לטורניר מונדיאל 2010 בדרום אפריקה. טוראדו פתח כקפטן הנבחרת במשחקה הראשון מול המארחת. הוא הוסיף ופתח בכל משחקיה של מקסיקו בטורניר, עד שהודחה על ידי ארגנטינה בשמינית הגמר, אך סרט הקפטן עבר תחילה לרפאל מארקס וממנו לאוסוולדו סאנצ'ס.
התואר האחרון של טוראדו עם מקסיקו היה בזכייה בגביע הזהב 2011. הוא נכלל בסגל של חוסה מנואל דה לה טורה בגביע הקונפדרציות 2013, שהיה לטורניר האחרון שלו בנבחרת, לאחר שלא זומן על ידי מיגל הררה למונדיאל 2014.
בסך הכול, ב-14 שנות קריירה בינלאומית, רשם טוראדו 146 הופעות במדיה של מקסיקו, בהן כבש שישה שערים. הוא ממוקם שלישי בכל הזמנים בטבלת ההופעות בנבחרת.
דה-קומוניזציה
דה-קומוניזציה הוא תהליך של פירוק מורשתם של מוסדות של מדינות קומוניסטיות לרבות תרבות ופסיכולוגיה, במדינות הפוסט קומוניסטיות. משתמשים לרוב במונח בקשר למדינות לשעבר של הגוש המזרחי ומדינות ברית המועצות לשעבר כדי לתאר מספר שינויים משפטיים וחברתיים בתקופות הפוסט-קומוניזם שלהן לאחר המלחמה הקרה.
בחלק מהמדינות, דה-קומוניזציה כוללת איסורים על סמלים קומוניסטיים. בעוד שהם חולקים תכונות משותפות, תהליכי הדה-קומוניזציה התנהלו בצורה שונה במדינות שונות.
העמדה לדין של קומוניסטים לשעבר
לאסטרציה היא מונח המתייחס למדיניות ממשלתית העוסקת בהגבלת השתתפותם של קומוניסטים לשעבר, ובמיוחד אנשי מודיעין של המשטרה החשאית הקומוניסטית, בתפקידים פוליטיים ואפילו בתפקידים ציבוריים.
תוצאות
סטיבן הולמס מאוניברסיטת שיקגו טען ב-1996 שאחרי תקופה של דה-קומוניזציה פעילה, היא נתקלה בכישלון כמעט אוניברסלי. לאחר תחילת השימוש בלאסטרציה, הביקוש עבור שעיר לעזאזל הפך נמוך יחסית, וקומוניסטים לשעבר נבחרו לתפקידים ממשלתיים גבוהים. הולמס מציין שהיוצא דופן האמיתי היחיד היה מזרח גרמניה לשעבר, שבה פוטרו אלפי מלשיני שטאזי לשעבר מתפקידים ציבוריים.
הולמס מציע את הסיבות הבאות לביטול הדה-קומוניזציה:
ז'ורז'ה ז'זוש
ככדורגלן, שיחק ז'זוש בלא פחות מ-13 מועדונים בליגה הפורטוגלית המקומית, כאשר תשע עונות מהן בליגה הבכירה. כמאמן, אימן כבר ב-14 מועדונים שונים נכון ל-2020, רובם בליגה הפורטוגלית.
קריירת משחק
ז'זוש, בנו של וירג'ולינו אנטוניו דה ז'זוש ששיחק גם הוא בספורטניג ליסבון בשנות ה-40, נולד באמדורה, ליסבון, וסיים את לימודי הכדורגל שלו באותו מועדון של אביו. הוא שיחק עם הקבוצה הראשונה של ספורטינג בעונת 1975/76, הוא הופיע ב-12 משחקים באותה העונה וסיים עם הקבוצה במקום החמישי. לאחר מכן, שוחרר מהקבוצה ועבר במספר מועדונים דוגמת יובנטודה ספורט קלוב, אוניאו דשפורטיבה דה לייריה, ויטוריה סטובאל ועוד, בסך הכל ערך 166 הופעות בהן כבש 14 שערים. ז'זוש פרש ממשחק פעיל בשנת 1990 בגיל 36. בסך הכל שיחק ב-13 מועדונים במהלך הקריירה.
קריירת אימון
לאחר שהתחיל קריירת אימון עם אמורה, עבר ז'זוש בדצמבר 1993 לפליגיראס וסייע למועדון לעלות לליגה הבכירה בה היה עד 1998. בהמשך, הוא הוביל את אסטרלה דה אמדורה בשנים 2003–2004 הוא עזר לויטוריה סטובאל להימנע מירידה מליגת העל וסיים שתי נקודות לפני הקבוצה שאחריה. לאחר מכן, חזר לקדנציה שנייה באסטרלה דה אמדורה.
במהלך ארבע השנים הבאות, אימן רק בליגה הבכירה בפורטוגל. במוריירנסה, אוניאו דשפורטיבה דה לייריה ובלננסש, כאשר עם האחרונה, סיים במקום החמישי בעונת 2006/07 ולהופיע בגביע אופ"א בשנה שלאחר מכן. עוד בשנת 2007, העפיל עם הקבוצה לגמר הגביע הפורטוגלי שם הפסיד 0–1 לספורטינג ליסבון.
ב-20 במאי 2008, יום אחד אחרי שעזב את בלננסש, מונה למאמנה של ספורטינג בראגה. הוא הוביל את הקבוצה לשמינית גמר גביע אופ"א כשהודח עם מול מילאן, סיים במקום החמישי בליגה והעפיל לגביע אופ"א עם הקבוצה דרך גביע האינטרטוטו. הקבוצה הפורטוגלית היחידה שעשתה זאת.
בנפיקה
ב-17 ביוני 2009, ז'זוש מונה למאמנה של בנפיקה ליסבון. ב-5 באוקטובר 2009 השיג המאמן את הניצחון ה-100 שלו בליגה הפורטוגלית, בניצחון הביתי 3–1 על פאסוס די פריירה. בחודש שלאחר מכן הוא חווה את הדרבי הראשון שלו, נגד ספורטינג ליסבון שהסתיים בתיקו 0:0. בשנתו הראשונה בתפקיד הוא הוביל את בנפיקה לאליפות לאחר חמש שנים חשוכות כאשר הקבוצה כובשת שבעים ושמונה שערים ומפסידה רק פעמיים. בנוסף, הגיעה הקבוצה לרבע גמר גביע אופ"א, כשהיא מודחת רק על ידי ליברפול. יהיה זה המשחק האחרון שבנפיקה תפסיד לפני ריצה ללא הפסד במסגרת אירופית במשך 27 משחקים. בנוסף, זכה בתום אותה העונה עם הקבוצה גם בגביע הליגה המקומי. ז'זוש יישם בקבוצה מערך של 4–1–3–2 מה שהביא לכדורגל אטרקטיבי ביותר מצד שחקני הקבוצה. בעקבות העונה המוצלחת, הוארך חוזהו במועדון עד 2013.
בעונת 2011/12, סיימה הקבוצה במקום השני בליגה. הוא הוביל את הקבוצה לזכייה בגביע הליגה הרביעי של המועדון, ולשלב רבע גמר ליגת האלופות כאשר שם הם מודחים רק על ידי צ'לסי.
ב-10 בדצמבר 2012, לאחר ניצחון חוץ 1–3 נגד ספורטינג, ז'זוש הפך למאמן הפורטוגלי המצליח ביותר בדרבי של הבירה עם שבעה ניצחונות בתשעה משחקים. למרות שכבר הובילה בפער של חמש נקודות בטבלה, סיימה הקבוצה את העונה במקום השני בלבד. ב-15 במרץ 2013, במשחק נגד בורדו הצרפתית במסגרת הליגה האירופית, הגיע ל-200 משחקים בהם הוא מדריך את הקבוצה. במהלך העונה הוא הוביל את המועדון לגמר האירופי הראשון שלה מזה 23 שנה, הקבוצה סיימה במקום השלישי בשלב הבתים בליגת האלופות, ובליגה האירופית הגיעה על למשחק הגמר בו הפסידה 1–2 לצ'לסי. בזירה המקומית, סיימה הקבוצה שוב במקום השני, וגם הגיעה לגמר הגביע המקומי אך הפסידו בגמר באופן מפתיע לויטוריה דה גימארייש. הייתה זו העונה הראשונה מאז 2007/2008 בה הקבוצה מסיימת ללא תואר דבר שגרם ללחץ כבד על המאמן לקראת העונה שלאחריה. אף על פי כן, ב-4 ביוני 2013 חידש ז'זוש את חוזהו לשתי עונות נוספות במועדון. כאשר המשטרה ניסתה לפנות את קהל אוהדי בנפיקה מהמגרש בסיום משחק בגימראייש בספטמבר, הוא השתלב פיזית במהומה, כשהוא נעמד בצד של התומכים בו תוך כדי עימותים עם המשטרה. ההתאחדות לכדורגל המקומית השהתה אותו עקב המהומות ל-30 יום, מה שאומר שהוא יחמיץ ארבעה משחקי ליגה, וקנס של 5,355 אירו. ז'זוש הוביל את בנפיקה לתואר ה-33 ב-20 באפריל 2014, והפך למאמן הפורטוגלי השני שזכה בשתי אליפויות במועדון. ארבעה ימים קודם לכן ניצחה הקבוצה את פורטו 3-1, למרות שנותרה בעשרה שחקנים עוד במחצית הראשונה של המשחק, ובכך הוביל את הקבוצה לגמר הגביע שנה שנייה ברציפות. ב-7 במאי נגד ריו אבה, זכתה הקבוצה בגביע. ב-1 במאי 2014, הגיע עם הקבוצה בפעם השנייה ברציפות לגמר הליגה האירופית, לאחר ניצחון על יובנטוס, אך שוב הפסידה בגמר לסביליה, לאחר בעיטות עונשין ותיקו 0–0 בתום הזמן החוקי. בתום עונה זו, ז'זוש הפך למאמן הפורטוגלי הראשון ולשביעי בסך הכל אשר זוכה בדאבל עבור בנפיקה. הוא גם הפך למאמן הראשון אי פעם בפורטוגל אשר זוכה בטרבל המקומי. (הראשון אי פעם של המועדון)
ב-10 באוגוסט 2014, ז'זוש זכה בסופר קאפ הפורטוגלי הראשון שלו, כשהוא עלה על ג'אנוס בירי עם מרבית המשחקים כמאמן בנפיקה (273) עם הניצחון ההוא, הוא הפך למאמן הראשון שזכה באליפטת פורטוגל, הגביע הפורטוגלי, גביע הליגה הפורטוגלי והסופר קאפ הפורטוגלי בנוסף, הפך למאמן עם מרבית הניצחונות (195) ב-27 בספטמבר 2014, בניצחון נגד אשטוריל. ב-18 בינואר 2015 הגיע לנקודת ציון המשחק ה-300 בבנפיקה, עם אחוז הניצחונות הגבוה ביותר מאז ג'ימי האגן בראשית שנות השבעים, וב-26 באפריל הוא עלה על אוטו גלוריה כמאמן עם הכי הרבה משחקי ליגה בבנפיקה. ב-17 במאי 2015, הוביל את המועדון לתואר אליפות השני ברציפות שלו, היא זכתה באליפות שנתיים ברציפות לראשונה מזה 31 שנה ולפורטוגלי הראשון שעושה זאת. ב-29 במאי 2015, זכה בגביע השישי שלו והחמישי עם המועדון, והפך למאמן בנפיקה עם מרבית התארים (10) והיחיד שזכה ב-3 תארים בשתי עונות רצופות. במועדון הודיע בתחילת יוני 2015 כי חוזהו של המאמן יסתיים ב־30 ביוני.
ספורטינג ליסבון
ב-5 ביוני 2015 חתם ז'זוש על חוזה לשלוש שנים עם יריבתה הגדולה של בנפיקה ליסבון, ספורטינג ליסבון. המשחק הרשמי הראשון שלו כמאמן ספורטינג היה מפגש מול היריבה העירונית בנפיקה והקבוצה אותה אימן עד לא מזמן. ספורטינג של ז'זוש ניצחה 0–1 וזכתה בסופר קאפ המקומי. למרות התחלה חיובית, לאחר מכן הוא לא הצליח להעפיל לליגת האלופות ולא זכה בשום תואר אחר, וסיים במקום השני בליגה עם 86 נקודות (שיא מועדון), שתי נקודות בלבד אחרי בנפיקה. במאי 2016 חידש את חוזהו עם ספורטינג והחל להרוויח 6 מיליון אירו בשנה עד 2019. עם זאת, גם בעונת 2016/17 הסתיימה ללא תארים.
בעונה שלאחר מכן, ב-15 במאי 2018, ז'זוש, יחד עם עוזר המאמן ראול חוסה ומספר שחקנים נוספים נפצעו בעקבות התקפה של כ-50 אוהדי ספורטינג במגרש האימונים של המועדון, לאחר שהקבוצה סיימה במקום השלישי בליגה והודחה מהגביע.
אל-הילאל
ב-5 ביוני 2018, ז'זוש עזב את פורטוגל בפעם הראשונה בקריירה שלו ומונה למאמנה של אל-הילאל מליגת העל הסעודית. במשחק הראשון שלו, ב-17 באוגוסט, הוא זכה בסופר קאפ עם ניצחון 1–2 על אל-איתיחאד במשחק שנערך בלונדון. למרות ששבר שיא של שישה עשר ניצחונות ורק הפסד אחד בעשרים משחקים, הוא פוטר על ידי היו"ר ב-26 בינואר 2019 עקב חילוקי דעות במשא ומתן על חוזה.
פלמנגו
ב-1 ביוני 2019, מונה ז'זוש למאמנה של המועדון הברזילאי, פלמנגו, בחוזה לשנה. עם החתימה הוא נתקל בתגובה שלילית של האוהדים, שחקני פלמנגו לשעבר ופרשנים, שטענו שהוא זקן מדי ולא יכול להסתגל לכדורגל הברזילאי. כשהקבוצה ניצחה משחקים, בהנהלה היו נותנים קרדיט לשחקנים ולא לז'זוש.
ב-23 בנובמבר זכתה פלמנגו בגביע ליברטדורס 2019, לאחר שגברה על ריבר פלייט 2-1 עם קאמבק מאוחר בגמר שנערך בלימה, פרו. תוך 24 שעות מרגע שזכה בתואר היבשתי, זכתה פלמנגו גם באליפות המקומית, עקב הפסדה של פלמיירס מהמקום השני 1–2 לגרמיו. הוא היה המאמן הזר השני, והראשון שאינו דרום אמריקאי, שזכה באליפות ברזיל לאחר קרלוס וולנטה הארגנטינאי בשנת 1959, והמאמן הראשון מארצו שזכה בתואר ליגה בדרום אמריקה, והפורטוגלי השלישי שזכה באליפות לאומית באמריקה. ז'זוש זכה בחמישה גביעים עם המועדון הברזילאי, וניצח 43 מתוך 57 המשחקים בהם עמד על הקווים.
בנפיקה
ב-17 ביולי 2020, עזב ז'זוש את פלמנגו על מנת לחתום לשלוש שנים בבנפיקה.
לאחר פתיחת עונה חלשה, עזב ז'זוש את בנפיקה ב-28 בדצמבר 2021.
חיים אישיים
ז'זוש נישא לאשתו השנייה, איבונה, ולזוג נולד בן, מאורו. מנישואיו הקודמים נולדו לו בת טניה ובנו גונסאלו.
ב־30 בדצמבר 2019 העניק נשיא פורטוגל מרסלו רבלו דה סוזה לז'זוש את מדליית המפקד של הנסיך הנרי. הוא אמר שהישגיו של ז'זוש סייעו למוניטין של פורטוגל בחו"ל.
נוגע בישראל עם עמרי גלפרין
נוגע בישראל היא סדרת טלוויזיה המשלבת מסעות דוקומנטריים-חוויתיים ברחבי ישראל. את הסדרה הגיש וביים העיתונאי עמרי גלפרין. שיר הנושא של הסדרה נכתב על ידי המשוררת בתיה נאדל והולחן על ידי המוזיקאי יובל נאדל.
תוכן
הסדרה נוגע בישראל מובילה את הצופים אל מקומות ייחודיים בישראל, ובכללה נסקרים מסלולי טיול מגוונים, מסעדות ייחודיות, אטרקציות המתאימות לכל המשפחה, גני חיות, מרכזי אומנויות ועוד.
בעקבות הסדרה נוגע בישראל, הופקה גם מיני סדרה בשם "נוגע בעולם עם עמרי גלפרין". סדרה זו התמקדה במסעות ברחבי תבל, והיא בעלת מאפיינים דומים.
פרקים
עבור הסדרה הופקו 15 פרקים: פרק 1–  חמת גדר ופרויקט אל הלב המפגיש אוכלוסייה יהודית ודרוזית בכפר עספיא: הפרק החל בביקור בחמת גדר ובמעיינות החמים, סקר את סוד מי הגופרית. משם המשיך המסע אל הכפר הדרוזי עספיא שעל הר הכרמל.